Els comissari en cap, Eduard Sallent, va fer la cloenda aquest divendres de les V Jornades Internacionals de Crim Organitzat, que durant tres dies han reunit a reconeguts experts nacionals i internacionals en l'àmbit de la lluita contra els tràfics il·lícits.
En l'acte també hi ha participat el cap de la Comissaria General d'Investigació Criminal que ha explicat que per fer front al crim organitzat cal neutralitzar la seva capacitat econòmica, impulsant les investigacions per blanqueig de capitals
El comissari en cap, Eduard Sallent, ha reivindicat, en el marc de les V Jornades de Crim Organitzat, que cal trobar "un model on tots els cossos policials sumem" i, en aquest sentit, ha dit que "és necessari trobar una solució perquè els mossos participin en els organismes internacionals".
Eduard Sallent ha afegit que "hem de superar la competició entre cossos policials per passar a l'àmbit de la col·laboració amb l'objectiu de lluitar contra les enormes capacitats del crim organitzat.
La col·laboració policial s'ha corroborat amb la integració de Mossos al CITCO.
Ningú té la solució unilateral, és necessari treballar amb la resta de cossos policials"
El comissari en cap ha fet aquestes declaracions en l'acte de cloenda de les V Jornades Internacionals de Crim Organitzat que des de dimecres passat i fins divendres han aplegat diferents experts en l'àmbit dels tràfics il·lícits, de nivell nacional i internacional, sobre l'estat actual i el futur d'aquesta pràctica delictiva.
En el seu discurs, Eduard Sallent ha explicat que en la lluita contra les grans organitzacions criminals és necessari que el cos de Mossos d'Esquadra sigui membre de ple dret a l'Europol per tal de sumar esforços.
Durant tres dies, els experts i policies han analitzat com el crim organitzat evoluciona superant diferents etapes i com s'ha de treballar des dels diferents àmbits policials i del coneixement per combatre l'acció delinqüencial d'aquests grups en els diferents àmbits que actuen i en especial en els tràfics il·lícits.
111 xarxes criminals i un miler de detinguts en el darrer any
Les V Jornades de Crim Organitzat han comptat avui amb la participació del cap de la Comissaria General d'Investigació Criminal, el comissari Rafel Comes, que ha manifestat que "la lluita contra el crim organitzat és fonamental en un estat de dret", motiu pel qual, ha dit "és necessari el suport social, polític i judicial a l'hora de revertir una situació de domini d'un grup criminal organitzat en un territori determinat.
El comissari Comes ha avançat que per neutralitzar l'economia del crim organitzat i els delinqüents, cal impulsar la investigació de l'estructura econòmica i financera dels grups i intervenir els seus beneficis il·lícits.
En aquest sentit ha anunciat que "es treballarà per establir un pla estratègic en la lluita contra l'enriquiment il·lícit de les organitzacions criminals que tinguin com a objectiu el blanqueig de capitals."
Durant el darrer any, s'han desarticulat 111 xarxes criminals i s'han realitzat 1.000 detinguts.
El 50% d'aquests no tenien antecedents policials, la qual cosa implica una gran capacitat de reclutament i d'introducció de nous delinqüents a les xarxes criminals.
Un total de 33 xarxes criminals desarticulades estan relacionades amb el cultiu i tràfic de marihuana.
Eduard Sallent: "Cal que els mossos estiguin presents en els organismes internacionals.
Hem de trobar un model on tots els cossos policials sumem"